**BARDU JFF**

**REGLER FOR UTLÅN AV HYTTER, BÅTER, MOTORER OG LIGNENDE (senere omtalt som hyttene mv. *med videre*)**

**01. Generelt**

1. Hyttene mv. administreres av hytteutvalget som forestår ettersyn, legger opp vedlikehold og står for utlån av utstyret etter disse reglene.
2. BJFF`s styre tar avgjørelse i viktige saker i henhold til reglene.
3. BJFF`s eiendeler er skaffet til veie ved dugnadsarbeid av medlemmene og er derfor først og fremst et medlemstilbud.
4. Maisahytta på Leina og Toppenhytta leies også ut til ikke medlemmer.

**02. Utlån**

1. Medlemmer av BJFF får låne hyttene mv. når disse er ledige. Medlemmer har fortrinnsrett. Medlemmer kan ta med seg gjester.
2. Medlemmer må være over 18 år for å søke om leie av hyttene og ansvarlig leietaker.
3. Hyttene mv. lånes ikke ut til familiemedlemmer/gjester uten at medlem er med på turen/oppholdet.
4. Medlemmer som er selvstendig næringsdrivende, får ikke låne/leie hyttene mv. under utførelse av sin næring med unntak av Toppenhytta.
5. Anmodning om lån rettes til leder av Eiendomsutvalget eller den som står for utlån senest 14 dager før ønsket bruksdato – da skjer ev. fordeling. Er det ingen annen bestilling utlånes hyttene mv. på kortere varsel.
6. I ferietiden 15.07 – 10.08, i påsken, i jakttiden 10.09 – 01.10 og 1. mai helga hvor det er mange som ønsker å benytte hyttene mv. reguleres fordelingen slik:

Medlemmer som har benyttet den aktuelle hytta mv. i den samme perioden siste år (1 år), må vike for medl. som ikke har benyttet hytta mv. i samme periode, dette gjelder alle medlemmer som var på hytta denne perioden. I tidsrommene som nevnt over skal anmodningen om lån være eiendomsutvalget i hende 1 måned før aktuell dato. I påsken vil det være 1 måned før Palmesøndag.

1. Ankomst og avreisetid ved bruk av hytte mv. settes til kl. 1600. Maks leietid er en uke med mindre hytta fortsatt er ledig. (Etter en uke må en vike for andre). Bytte av hytter tillates normalt ikke. Eiendomsutvalget fordeler hytter og kan i helt spesielle tilfeller omfordele/bytte.
2. Styret kan prioritere utlån av hytte mv. til medlemmer som utfører arbeid for BJFF.
3. Styret kan i spesielle tilfeller leie ut hytter mv. til lag/foreninger, funksjonshemmede, skoler mv. og fastsetter da leie og oppgjørsform.

**03. Avgift**

1. Ved utlån av hytter mv. til medlemmer betales en avgift som minst skal dekke kostnader til driftsutgifter (forsikring, festeavgift, vedlikehold, gass mv.). Medlemmer ev. medhjelpere som utfører pålagt arbeid for BJFF fritas for å betale avgift for lånet. Medlemmer ev. medhjelpere som utfører betalt arbeid for BJFF skal betale avgift.
2. Gjester som ikke er medlem, betaler høyere avgift.
3. Medlemmers nærmeste familie (ektefelle, samboer og barn) betaler avgift slik:

• ektefelle/samboer medlemspris

• barn 0 – 6 år ingen avgift

• barn 6 – 16 år halv medlemspris

• ungdom 16 – 18 år full medlemspris

• ungdom over18 år betaler som ikke medlem

1. Medlem som har familie eller gjester er ansvarlig for å betale den samlede avgift. Avgiften skal betales 14 dager etter mottatt faktura. Hvis avgift ikke er betalt senest 14 dager etter skriftlig purring, skal styret godkjenne ev. senere lån av hytter mv.
2. Låntaker skal betale avgift når nøklene er utlevert, selv om det skjer endringer underveis slik at hytta (låneobjektet) ikke benyttes. Hvis turen ikke kan gjennomføres grunnet uvær, godtas det at nøklene returneres samme dag de er utlevert – uten at avgift betales.

**04. Låntakers plikter**

1. Låntakeren er pliktig til å sette seg inn i de regler som gjelder for lån og bruk av foreningens eiendeler samt følge disse regler. Hyttereglene er slått opp på hyttene.
2. Det skal legges spesielt stor vekt på å rydde i og utenfor hyttene etter bruk. Avfall og søppel skal ikke” stikkes” bort i eller ved hytta, men tas med til bygda.
3. Lånetaker er ansvarlig for skade på utstyret som oppstår under bruk og må melde fra om dette til Eiendomsutvalget umiddelbart.
4. Ved hærverk eller uansvarlig bruk avgjør styret om erstatningsansvar skal gjøres gjeldene overfor låntakeren.
5. Låntaker som ikke følger reglene, kan av styret bli utelukket fra senere lån av hytter mv. En slik avgjørelse kan ankes til årsmøte.
6. Låntaker kan pålegges å utføre mindre dugnadsarbeider i forbindelse med lån av hytter mv. uten noen form for godtgjøring.

*Punkt 04/E skal brukes i støtte grad ved brudd på regler.*

02.03.21